Precizēts

Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts, 2.panta trešās daļas 2.punkts, 4.1panta pirmās daļas 1. un 4. punkts un 6.panta septītā daļa.Zemes pārvaldības likuma 17. panta ceturtā daļa.Ministru kabineta 2009.gada 1.septembra noteikumi Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā. Saskaņā ar Ministru kabineta iekārtas likuma 3.pantā noteikto Ministru kabinets apspriež vai izlemj visas lietas, kuras ietilpst tā kompetencē saskaņā ar [Latvijas Republikas Satversmi](http://likumi.lv/ta/id/57980-latvijas-republikas-satversme), starptautisko tiesību normāmun likumiem. Atbilstoši šā likuma 33.panta pirmajā daļā noteiktajam, Ministru kabineta kompetencē ir, ievērojot Valsts pārvaldes iekārtas likuma, Administratīvā procesa likuma un citu normatīvo aktu prasības, izdot administratīvos aktus, pieņemt politiskus lēmumus, pārvaldes lēmumus un citus tiesību aktus. Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts), kas paredz papildināt Ministru kabineta 2010.gada 31.maija rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā” 11.pielikumu ar 2837. – 2909.punktu – zemes vienībām, kas piekrīt valstij un tiks saglabātas valsts īpašumā un reģistrētas zemesgrāmatā uz valsts vārda Finanšu ministrijas personā, atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai. Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 10.punktu Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā. Sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru.Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu, 2.panta trešās daļas 2.punktu un 4.1panta pirmās daļas 1.un 4. punktu, ir piekritīgas valstij un ierakstāmas zemesgrāmatās uz valsts vārda. Kaut arī rīkojuma projektā iekļautās zemes vienības piekrīt valstij uz likuma pamata, bez šāda rīkojuma esamības no 2010.gada 1.jūlija nav iespējams veikt zemes pirmreizējo reģistrāciju zemesgrāmatā, jo saskaņā ar Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi” 284.punktā noteikto, lai veiktu pirmreizējo zemes kadastrālo uzmērīšanu, ierosinātājam (valstij) mērniekam jāiesniedz Ministru kabineta rīkojums par tās piekritību vai piederību valstij. Saskaņā ar Zemes pārvaldības likuma 17.panta ceturto daļu, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „[Par valsts un pašvaldību zemes īpašuma tiesībām un to nostiprināšanu zemesgrāmatās](http://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)”. Par rīkojuma projektā iekļautajām zemes vienībām ar kārtas Nr.2851, Nr.2852, Nr.2863, Nr.2864, Nr.2865, Nr.2866, Nr.2867, Nr.2868, Nr.2871, Nr.2879, Nr.2880, Nr.2881, Nr.2887, Nr.2888, Ministru kabinets ir izdevis rīkojumus par zemes reformas pabeigšanu. Minēto zemes vienību piekritība valstij ir izvērtēta atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” noteiktajiem kritērijiem, un minētās zemes vienības ir piekritīgas valstij Finanšu ministrijas personā saskaņā ar šā likuma 8.panta sesto daļu, kas noteic, ka valstij piederošā vai piekrītošā zeme, kas nav minēta šajā pantā, zemesgrāmatā ierakstāma uz valsts vārda Finanšu ministrijas vai citas ministrijas personā, ja to noteicis Ministru kabinets. Savukārt likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta septītā daļa, noteic, ka Ministru kabinetam jāpieņem rīkojums par zemes piekritību valstij attiecībā uz visām šā likuma 8.pantā minētajām valstij piekrītošajām zemēm.Papildus vēršam uzmanību, ka Tieslietu ministrija virzot rīkojuma projektu „Par zemes reformas pabeigšanu Olaines novada Olaines pilsētā” VSS-500, anotācijā ir sniegusi šādu izvērtējumu: *„Likuma „Par valsts un pašvaldību īpašuma tiesībām un to nostiprināšanu zemesgrāmatā” 1.pants noteic, ka šis likums reglamentē atbilstoši zemes reformas un valsts un pašvaldību zemes īpašuma privatizācijas un atsavināšanas likumiem valsts un pašvaldību zemes īpašuma tiesības un to nostiprināšanu zemesgrāmatās, kā arī valstij un pašvaldībām piekrītošā zemes īpašuma izmantošanu līdz īpašuma tiesību nostiprināšanai zemesgrāmatās. Tāpat likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2., 3., 4., 4.1 un 4.2.panta ievaddaļās ietverto tiesību normu vārdiskā izteiksme norāda, ka, pastāvot likumā noteiktiem nosacījumiem, pašvaldība vai valsts lemj par zemes reformas laikā piekritīgo vai piederīgo zemi valstij vai pašvaldībai. Ievērojot minēto, kā arī šā likuma 7.pantā, kas bija spēkā līdz 2007.gada 1.augustam, noteikto, ka pēc zemes reformas pabeigšanas bezīpašnieka zeme piekrīt valstij un ierakstāma zemesgrāmatā uz valsts vārda, secināms, ka sākotnēji likumā „Par valsts un pašvaldību īpašuma tiesībām un to nostiprināšanu zemesgrāmatā” zemes reformas pabeigšana tika saistīta ar valstij vai pašvaldībai piekritīgās vai piederīgās zemes īpašuma tiesību nostiprināšanu zemesgrāmatā.**Saeima 2007.gada 21.jūnijā, pieņemot likumu „Grozījumi likumā „Par valsts un pašvaldību zemes īpašuma tiesībām un to nostiprināšanu zemesgrāmatās””, ar kuru, cita starpā, tika izslēgts likuma 7.pants, kopsakarā ar likumā „Par zemes privatizācijas pabeigšanu Latvijas Republikas pilsētās” ietverto atrunu, ka pārskatā tiek norādītas zemes platības, uz kurām īpašuma tiesības saskaņā ar likumu „Par valsts un pašvaldību īpašuma tiesībām un to nostiprināšanu zemesgrāmatā” nostiprināmas zemesgrāmatā uz valsts vai pašvaldības vārda, kā arī personas, kuras noslēgušas zemes izpirkuma (pirkuma) līgumu ar Ministru kabineta noteiktu institūciju vai kurām atjaunotas zemes īpašuma tiesības, norāda, ka likumdevējs izšķīries par elastīgāku risinājumu un pieļāvis, ka īpašuma tiesības nostiprināmas arī pēc lēmuma par zemes reformas pabeigšanu pieņemšanas. Ņemot vērā iepriekš minēto, Ministru kabineta rīkojuma par zemes reformas pabeigšanu pieņemšana nevar būt šķērslis īpašuma tiesību nostiprināšanai ne valstij vai pašvaldībai uz zemi, kura tai piederējusi vai piekritusi zemes reformas laikā un par kuras piederību vai piekritību pieņemti attiecīgi lēmumi, ne arī privātpersonai”.* Uz rīkojuma projektā iekļautās zemes vienības (kadastra apzīmējums 6668 004 0307) 1,500 ha platībā - Pāles pagastā, Limbažu novadā, kas rīkojuma projektā iekļauta ar kārtas Nr.2860 atrodas valstij piekritīga būve ar kadastra apzīmējumu 6668 004 0307 001 – *nedzīvojamā ēka,* kas saskaņā ar Rīgas pilsētas Centra rajona 2014.gada 26.augusta tiesas spriedumu civillietā Nr.C27145914 ir atzīta par bezīpašnieka mantu, kas piekritīga valstij un ar Valsts ieņēmumu dienesta 2015.gada 15.janvāra valstij piekritīgā nekustamā īpašuma nodošanas un pieņemšanas aktu ir pārņemta valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības „Valsts nekustamie īpašumi” pārvaldīšanā.Uz rīkojuma projektā iekļautās zemes vienības (kadastra apzīmējums 9001 008 0074) 0,0600 ha platībā - Ķiršu ielā 10, Tukumā, Tukuma novadā, kas rīkojuma projektā iekļauta ar kārtas Nr.2882 atrodas valstij piekritīgi mājas pamati, kas saskaņā ar Valsts ieņēmumu dienesta 2014.gada 18.septembra valstij piekritīgā nekustamā īpašuma nodošanas un pieņemšanas aktu kā bezmantinieka manta ir pārņemti valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības „Valsts nekustamie īpašumi” pārvaldīšanā. Uz pārējām rīkojuma projektā iekļautajām zemes vienībām atrodas fizisko un juridisko personu īpašumā/tiesiskajā valdījumā vai lietošanā esošas būves. Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Par rīkojuma projektā iekļautajām zemes vienībām ar kārtas Nr.2850, Nr.2851, Nr.2861, Nr.2862, Nr.2867, Nr.2868, Nr.2874, Nr.2879, Nr.2887 valsts akciju sabiedrība „Valsts nekustamie īpašumi” ir jau saņēmusi atsavināšanas ierosinājumus no būvju īpašniekiem, kuru būves atrodas uz iepriekš minētajām zemes vienībām. Saskaņā ar Valsts pārvaldes iekārtas likuma 10.panta pirmo daļu, valsts pārvalde ir pakļauta likumam un tiesībām. Tā darbojas normatīvajos aktos noteiktās kompetences ietvaros. Atbilstoši šā likuma piektajai daļai valsts pārvalde savā darbībā ievēro labas pārvaldības principu. Tas ietver atklātību pret privātpersonu un sabiedrību, datu aizsardzību, taisnīgu procedūru īstenošanu saprātīgā laikā un citus noteikumus, kuru mērķis ir panākt, lai valsts pārvalde ievērotu privātpersonas tiesības un tiesiskās intereses.Ar Ministru kabineta 2015. gada 16. februāra rīkojumu Nr. 78 „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” ir apstiprināts Valdības rīcības plāns Deklarācijas par Laimdotas Straujumas vadītā Ministru kabineta iecerēto darbību īstenošanai. Minētā rīcības plāna 140.1. apakšpunktā ir dots uzdevums Tieslietu ministrijai izstrādāt un iesniegt izskatīšanai Ministru kabinetā normatīvo aktu paketi dalītā īpašuma tiesiskā regulējuma noteikšanai. Papildus vēršam uzmanību uz to, ka dalītā īpašuma tiesiskais regulējums ir ne tikai apbūves tiesību noteikšana un piespiedu dalītā īpašuma tiesisko attiecību izbeigšanas tiesiskā regulējuma izstrāde, bet arī zemes piespiedu nomas maksas noteikšanas un ar to saistīto jautājumu risināšana, kā arī Minētajā Valdības deklarācijā norādīto prioritāšu sasniegšana ir ne tikai vienas atbildīgās ministrijas jautājums, bet visu ministriju sadarbības jautājums. Ievērojot to, ka uz valstij piekritīgajām zemes vienībām atrodas privātpersonām piederošas ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, pieņemot lēmumu par attiecīgo zemes vienību pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības, un veicinot Valdības deklarācijā noteikto. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projekta aktualitāte un izstrādes nepieciešamība pamatojama arī ar to, ka bez šāda rīkojuma projekta esamības neizpildās Publiskas personas finanšu līdzekļu un mantas izšķērdēšanas novēršanas likuma 5.pantā noteiktais, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, tātad arī valsts zemes vienību aizliegts lietot bez atlīdzības. Bez šāda rīkojuma esamības valstij nav pamata noslēgt zemes nomas līgumus ar uz zemes vienību esošajiem apbūves īpašniekiem/tiesiskajiem valdītājiem vai lietotājiem, tādējādi negūstot ienākumus no zemes nomas maksas par zemes vienību lietošanu, jo šajā gadījumā, kad pastāv dalītais īpašums, proti, divi patstāvīgi īpašuma tiesību objekti – zeme un būve atsevišķi, būves īpašnieks lieto citai personai piederošu zemesgabalu vai tā daļu, pamatojoties uz likumu. Tādejādi minētās lietošanas attiecības pastāv neatkarīgi no zemes īpašnieka un būves īpašnieka gribas, respektīvi, tām ir piespiedu raksturs (*piemēram, Latvijas Republikas Augstākās tiesas Senāta Civillietu departamenta 2009.gada 25.februāra spriedumu lietā Nr.SKC-71*).Ņemot vērā iepriekš minēto, kā arī privātpersonu tiesības un tiesiskās intereses, kā arī to, ka Ministru kabinetam ir tiesības pieņemt rīkojumu par zemes piekritību valstij un ierakstīšanu zemesgrāmatā uz Finanšu ministrijas vārda, ja izpildās likuma „Par valsts un pašvaldību zemes īpašuma tiesībām un to nostiprināšanu zemesgrāmatās” noteiktie priekšnoteikumi, kāda zeme piekrīt valstij arī tad, ja Ministru kabinets ir pieņēmis rīkojumu par zemes reformas pabeigšanu konkrētajā administratīvajā teritorijā, ir izstrādāts minētais rīkojuma projekts.Visām rīkojuma projektā iekļautajām zemes vienībām Nekustamā īpašuma valsts kadastra informācijas sistēmā noteikts statuss - rezerves zemes fonds, izņemot zemes vienībām ar kārtas Nr. 2840., 2841., 2842., 2869.,2875., 2886. un 2888., kam noteikts statuss - nekustamais īpašums. Valstij saskaņā ar normatīvajiem aktiem piekrīt arī domājamās daļas no zemesgabaliem, uz kurām atrodas privātpersonām piederošās būves. Saskaņā ar Valsts zemes dienesta sniegto informāciju Nekustamā īpašuma valsts kadastra informācijas sistēmā rezerves zemes fondā netiek ieskaitītas zemes vienību domājamās daļas, jo domājamo daļu no nekustamā īpašuma ieskaitīšana rezerves zemes fondā neatbilst nosacījumiem par rezerves zemes fondā ieskaitītās zemes turpmāko izmantošanu. Uz zemes vienību esošo būvju īpašniekiem (kopīpašniekiem) saskaņā ar Publiskas personas mantas atsavināšanas likuma 44.panta ceturto daļu ir pirmpirkuma tiesības uz valsts zemi (kopīpašniekiem proporcionāli viņu kopīpašuma daļām).Rīkojuma projektā iekļautā zemes vienība ar kārtas Nr. 2840 – 1/2 domājamā daļa no zemes vienības ar kadastra apzīmējumu 0500 018 1814 0,1003 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2013.gada 1.marta izziņa Nr.1-70.13/z.Rīkojuma projektā iekļautā zemes vienība ar kārtas Nr. 2841 – 14/25 domājamās daļas no zemes vienības ar kadastra apzīmējumu 0500 003 2003 0,0594 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2014.gada 22.decembra izziņa Nr.1-290.14/z.Rīkojuma projektā iekļautā zemes vienība ar kārtas Nr. 2842 – 38/100 domājamās daļas no zemes vienības ar kadastra apzīmējumu 0500 013 4010 0,0308 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2013.gada 8.oktobra izziņa Nr.1-261.13/z.Rīkojuma projektā iekļautā zemes vienība ar kārtas Nr. 2869 – 1/5 domājamā daļa no zemes vienības ar kadastra apzīmējumu 7401 005 0248 0,1200 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Ogres novada pašvaldības sniegtā informācija 2014.gada 21.jūlija vēstulē Nr.1-10.1/200.Rīkojuma projektā iekļautā zemes vienība ar kārtas Nr. 2875 – 1/2 domājamā daļa no zemes vienības ar kadastra apzīmējumu 8013 003 0238 0,1295 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 4.punktu, ko apliecina Saulkrastu novada domes 2014.gada 30.jūlija sēde izraksts (prot. Nr.11, 11.§), kas precizēts ar 2014.gada 24.septembra Saulkrastu novadu domes sēdē (prot. Nr.13, 16§).Rīkojuma projektā iekļautā zemes vienība ar kārtas Nr. 2886 – 1/2 domājamā daļa no zemes vienības ar kadastra apzīmējumu 9001 004 0275 0,1782 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Tukuma novada domes Zemes īpašumu pārvaldīšanas komisijas 2014.gada 21.oktobra lēmums (prot.Nr.28, 3.§.)Rīkojuma projektā iekļautā zemes vienība ar kārtas Nr. 2888 – 2/3 domājamās daļas no zemes vienības ar kadastra apzīmējumu 9401 001 0307 0,0776 ha kopplatībā piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Valkas novada domes Zemes komisijas 2014.gada 17.jūlija lēmums (prot.Nr.7, 18.§).Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru ēkas atrodas uz rīkojumā projektā minētajām zemes vienībām un ar kurām slēdzami zemes nomas līgumi, un kas vēlas izmantot savas normatīvos aktos noteiktās tiesības un realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis”; institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

*Anotācijas III. IV, un V. sadaļa –projekts šīs jomas neskar.*

Finanšu ministrs J.Reirs

22.10.2015. 12:00

2930

V.Bružas, 67024927

Vita.Bruzas@vni.lv